Kid Devil
Taustaa

Edward Alan "Eddie" Bloomberg oli alunperin hänen tätinsä Marlan elokuvayhtiössä työskennellyt gofer, joka tapasi Daniel Cassidyn elokuvan Blue Devil kuvauksissa ja hänestä tuli sankarin fani, joka haaveli voivansa jonakin päivänä tulla Blue Devilin apulaiseksi. Hän eräänä yönä hiipi salaa Blue Devilin työpajaan ja loi omien upeiden elektroniikkatietojensa pohjalta oman punavärisen taistelupuvun, joka sisälsi Blue Devil -puvun mallit ja lisäsi hänen voimia ja ketteryyttä, sisältäen lähes läpäisemättömän panssarin, asejärjestelmän, joka sisälsi kirkkaan valopurske-efektin, räjähtäviä kuplia, pimeänäön ja minikidukset. Hän käytti myös rakettimaista kolmikärkeä, joka pystyi kuljettamaan häntä ilmassa useiden kilometrien korkeuteen ja pystyi lähettämään liekki- ja sähköiskuja. Vaikka aluksi Blue Devil ei halunnut itselleen apulaista, Eddie oli päättänyt ryhtyä sankariksi ja otti itselleen nimen Kid Devil. Hän auttoi Blue Deviliä estämään lentokonekaappauksen ja kukistamaan tämän vihollisen Vanquisherin. Näiden seikkailujen jälkeen Eddien vanhemmat jättivät Eddien koulutuksen ja valvonnan Hypernormal Conflict Studies -instituutin professoreille. Kid Devil-uransa alussa Eddie ystävystyi Jason Toddin kanssa, kun myös Jason oli vasta äskettäin aloittanut supersankariuransa Robinina.
Kun Eddien täti Marla kuoli helikopterionnettomuudessa, Eddie yritti elää nimensä mukaisesti ja menestyä elokuva-alalla. Hän epäonnistui yrityksissään ja jatkoi seikkailuja Kid Devilinä auttaen Young Justice ryhmää hyökkäämään Zandiaan, pieneen maahan, josta oli tullut pukeutuneiden superroistojen turvapaikka.
Infinite Crisis tapahtumien jälkeen Kid Devil yritti liittyä Teinititaaneihin pienellä menestyksellä. Eräänä iltana tuntematon hahmo vieraili Eddien luona antaen tälle mustan kynttilän. Eddie vei kynttilän ystävänsä Zackaryn (Zatannan serkku) luo, joka kertoi tälle kynttilän olevan demonin verestä luotu demonitikku, joka veisi sen sytyttäjän luojansa luo. Eddien sytytettyä kynttilän he siirtyvät demoni Neronin luo, joka tarjosi Eddielle sopimusta. Neron muutti taikansa avulla Eddien uudeksi Kid Deviliksi antaen tälle uuden demonisen ulkonäön ja luontaisia yli-inhimillisiä voimia. Eddie muistutti nyt punaista paholaista ja kykeni hengittämään tulta ja ampumaan liekkivirtoja käsistään ja pystyi parantumaan vammoistaan kymmenen kertaa ihmistä nopeammin. Hän pystyi myös luomaan tuliportaaleja, joiden kautta hän kykeni kulkemaan pitkiäkin matkoja. Osana sopimusta Eddie ei menetä sieluaan Neronille, jos hän edelleen kykenee luottamaan Blue Deviliin 20. syntymäpäiväänsä mennessä. Ennen Eddien lähtöä Neron kertoi hänelle Blue Devilin oltua osallinen hänen tätinsä Marlan kuolemaan. Zackary auttoi Eddietä tulemaan Teinititaanien täysjäseneksi ja he taistelivat Kid Crusaderia vastaan Zackaryn luvattua Eddielle pitävänsä tämän salaisuuden. Useiden kuukausien ajan Eddie kertoo Titaaneille useista päivittäisistä puheluista Blue Devilille varmistaakseen, että "kaikki on hyvin".
Myöhemmin Eddie lopulta löytää ja kohtaa Blue Devilin. Blue Devil myöntää, että hän oli syyllinen Eddien tädin Marlan kuolemaan ja että se oli onnettomuus. Osana Neronin kanssa tehtyä sopimusta mainetta ja omaisuutta varten Blue Deviliä pyydettiin tuhoamaan miehittämätön sähkövoimala. Huolimatta Blue Devilin erilaisista varotoimista, seurauksena oleva sähköpiikki tappoi vahingossa Marlan, joka tarkisti läheiseltä alueelta elokuvan kuvauspaikkoja. Eddie ryntää pois ennen kuin Blue Devil voi selittää tarkemmin ja käskee Blue Deviliä pysymään kaukana hänestä. Nyt kun Eddie on menettänyt luottamuksensa Blue Deviliin, hän tietää, että hän menettää sielunsa Neronille. Silti Eddie päättää tehdä parhaansa jäljellä olevista vuosistaan ​​pitämällä hauskaa ystäviensä kanssa. Hän lohduttaa itseään sanomalla, että hänellä on ainakin Marlan muistot ja ettei Neron voi ottaa sitä häneltä pois. Kuitenkin paljastetaan, että Neron pitää Marlan sielua vankina. Myöhemmin Kid Crusader hyökkäsi Eddien kimppuun vannoen "pelastavansa" hänet Neronilta muuttamalla Eddien takaisin ihmiseksi ja tappamalla hänet. Kid Crusader näyttää onnistuvan, kun hän karkottaa demonin Eddiestä ja palauttaa tämän ihmismuotoonsa, mutta demoni on nyt sidottu Kid Crusaderiin itseensä. Kun Eddie saa myöhemmin valita joko palata demoniseen muotoonsa tai pysyä ihmisenä, hän valitsee demonisen muotonsa, mutta ei halua tuomita ketään muuta (edes vihollistaan) kohtalolleen Neronin suojattina.
Demonisessa muodossaan Eddie menetti hallintansa tulihengityksestään, kun häntä lyötiin vatsaan. Hänen verensä oli paksua bensiinin hajuista nestettä ja hänen ihonsa kykeni aiheuttamaan palovammoja koskettaessa (sen pintalämpötilan ollessa 200 astetta) ja hänen sisälämpötilansa oli 600°. Hänellä oli tarttuva häntä ja sisäänvedettävät siivet käsivarsiensa alla, jotka auttoivat häntä liitäessä. Koska Eddie oli muuttunut demoniksi, hänen ihonsa syttyi tuleen hänen ollessa pyhän rakennuksen, kuten kirkon sisällä.
Kun Eddie oli varttunut aikuiseksi hän vaihtoi nimensä Kid Devilistä Red Deviliksi ja väitti, että vaikka se, että hän hän menetti sielunsa Neronille oli paha asia, hänen saamansa voimat olivat paljon suurempia kuin seuraukset. Myöhemmin, kun Titaanit alkoivat värvätä uusia jäseniä, Red Devil telesiirtyi jokaisen mahdollisen sankarin luo tarjoten heille jäsenyyttä. Tänä aikana vaikutti, että kukaan ei ollut käytettävissä tai halukas liittymään. Eddien palattua Titaanien torniin hän lopulta pyörtyi useiden siirtymisten aiheuttaman stressin takia. Seuraavana iltana Robin päätti jättää tiimin vähän ennen kuin Titaanien vihollinen Brother Blood palasi helvetistä. Red Devilin taistellessa häntä vastaan Blood onnistui imemään Eddien demoniset voimat hänestä muuttaen tämän jälleen ihmiseksi ja oletettavasti vapauttaen hänet Neronin velasta. Kid Eternity tarjosi voimattomalle Eddielle mahdollisuutta matkustaa helvettiin ja nähdä hänen sopimuksensa Neronin kannsa yrittääkseen saada voimansa takaisin. Saatuaan tietää, että hän ei ollut allekirjoittanut sopimusta hän huomasi, että Neron oli vain aktivoinut Eddien metageenin, mikä oli antanut tälle tämän demoniset voimansa. Kun Blaze oli voittanut Helvetin sodan hän tarjosi Eddielle uutta sopimusta, jonka demoniset voimat olisivat nyt peruuttamattomia, mutta hintana olisi samanlainen orjuus, kuin Neronin sopimuksessa. Kid Eternity puuttui asiaan ja kutsui Eddien tädin Marlan paikalle, jonka sielu oli vapautunut Neronin hallinnasta. Marla vakuuttaa Eddien olemaan hyväksymättä sopimusta.
Tapahtumien jälkeen Eddie jatkoi edelleen Titaanien jäsenenä, mutta hänen kykynsä auttaa muita jäi epäselväksi. Lisätäkseen loukattavuutta uusin Titaanien jäsen Static kysyi Eddieltä oliko hän "joukkueen talonmies" hänen kyvyttömyytensä vuoksi. Deathtrap-crossover tarinan aikana Eddie puki ylleen vanhan mekaanisen pukunsa taistellakseen Titaanien tornin puolustusmekanismeja vastaan, jotka hulluksi muuttunut entinen Titaanien jäsen Jericho oli ottanut hallintaansa. Hänen tapansa auttaa, josta Bombshell toistuvasti vitsaili, oli olla Teinititaanien silmät ja korvat, kun uusi Fearsome Five ryhmä uudistui Laskimen toimesta. Hänen nähtiin myös auttavan tiimiä viestinnässä ja koordinoimalla tehtäviä Titans Towerissa. Myöhemmin Eddie kuoli pelastaessaan kaupungin radioaktiiviselta mieheltä, joka oli räjähtämässä, kun muut Titaanit olivat selvittämässä vankilamellakkaa. Tämä näytti olevan osa Laskimen suunnitelmaa kostaa Titaaneille hänen poikansa Marvinin kuoleman ja tyttärensä Wendyn loukkaantumisen.
The New 52 sarjakuvissa Eddie Bloomberg esiintyy ensimmäisen kerran Blue Devilin kummipoikana. Lopulta hän riitautui Blue Devilin kanssa tuntemattomista syistä ja aloitti työskentelyn Baron Wintersille. Hän ei kuitenkaan pystynyt auttamaan Wintersiä, kun hänet lähetettiin pelastamaan taikurin henkeä ja sen seurauksena hänet erotettiin. Myöhemmin Red Devil kirjautui Sanctuaryyn ja oli yksi sankareista, jotka kuolivat odottamattoman hyökkäyksen seurauksena. Blue Devil oli myöhemmin läsnä Red Devilin hautajaisissa surren tämän kuolemaa. Myöhemmin The Flash #791:ssä paljastettiin, että Goldbug niminen sankari oli korvannut kaikki kuolleet sankarit 31. vuosisadan klooneilla ja että he kaikki olivat elossa.
Flashpoint-maailmaan sijoittuvissa sarjakuvissa Kid Devil nähtiin vastarintaliikkeen jäsenenä.